Lionel Andrés Messi naxió o 24 de chunio de 1987 en o Hespital Italián Garibaldi d'a ziudat de Rosario, en a provinzia de Santa Fe. Ye o terzer fillo de Jorge Horacio Messi y Celia María Cuccittini. Tiene dos chirmans mayors, Rodrigo y Matías, y una chirmana menor, María Sol. A suya familia paterna ye orichinaria d'o munizipio italián de Recanati, d'an o suyo bislolo, Angelo Messi, emigró a Archentina en 1883. A suya lola materna, qui l'alentó a dedicar-se a lo futbol y a qui agradeixe dezaga de convertir un gol, se deziba Celia Olivera de Cuccittini (26/5/1930-8/5/1998). Dos d'os suyos primos (Maximiliano y Emanuel Biancucchi) son tamién futbolaire. Estudió en a escuela primaria N° 66 "Gral. As Heras".